Στη φυσική του θέση στα «σαλόνια» του ελληνικού ποδοσφαίρου βρίσκεται και επίσημα πλέον ο ΟΦΗ!



Κλείνοντας με εντυπωσιακό τρόπο μια φανταστική σεζόν, οι Κρητικοί σάρωσαν 5-0 τη Σπάρτη και επιστρέφουν ως πρωταθλητές στη Σούπερ Λίγκα.



Πριν καν συμπληρωθεί το ημίωρο, ο Μάνος είχε καθαρίσει ήδη το παιχνίδι για την ομάδα του Νίκου Παπαδόπουλου, προσθέτοντας δυο ακόμα γκολ στον λογαριασμό του (11’, 25’).



Από ‘κει και πέρα ο Κουτσιανικούλης διεύρυνε το σκορ στο 65’, πριν ο Μάνος κάνει χατ-τρικ στο 68’ και με 27 τέρματα συνολικά, σφραγίσει την πρωτιά στους σκόρερ της κατηγορίας.



Το κερασάκι στην τούρτα της 27ης νίκης του ΟΦΗ έβαλε ο Παπαστεριανός στο 70’, ωστόσο οι… συγκινήσεις δεν τελείωσαν εκεί.



Κι αυτό διότι την ώρα που οι φιλοξενούμενοι έμοιαζαν παραδομένοι στη μοίρα τους και είχαν αποδεχθεί τον υποβιβασμό στην Γ’ Εθνική, ήρθαν τα νέα για το διπλό του Άρη στις καθυστερήσεις επί της Αναγέννησης Καρδίτσας που τους κράτησε… από σπόντα στη Football League.



Τα αποτελέσματα της τελευταίας αγωνιστικής



Παρασκευή, 25/5



Τρίκαλα-Εργοτέλης 0-3

(53' Έφορντ, 57' Ιατρούδης, 76' Σταματάκος)



Κυριακή, 27/5



Απόλλων Καλαμαριάς-Αχαρναϊκός (3-0 α.α.)



Παναιγιάλειος-Βέροια (3-0 α.α.)



Απόλλων Λάρισας-ΑΕ Καραϊσκάκης 3-1

(34’ Κανούλας, 78’ Μαυρίας, 90’ Παπαζαχαρίας - 13’ Ψιάνος)



Αιγινιακός-Παναχαϊκή 0-2

(39’ Αντωνακόπουλος, 45’ Κυνηγόπουλος)



Αναγέννηση Καρδίτσας-Άρης 0-1

(90’+2’ πεν. Λώττας)



ΟΦΗ-Σπάρτη 5-0

(11’, 25’, 68’ Μάνος, 65’ Κουτσιανικούλης, 71’ Παπαστεριανός)



Πανσερραϊκός-Δόξα Δράμας 3-4

(29’ Δούμτσιος, 41’ πεν. Πόζογλου, 80’ Ενομό - 31’ πεν., 90’+3’ Αρναρέλλης, 39’ αυτ. Μακούσης, 53’ Κουσκουνάς)



Δευτέρα, 28/5



Καλλιθέα-ΑΟΧ/Κισσαμικός (17:00)